¿Por qué ye polo que naguo?, de Candela Fernández Solís
#000001
«Otra cama» y «Campana», rellatos nuevos de Pelayo Martínez Olay
#000004
Inaciu Galán desveló que la escritora avilesina Matilde de Soignie llegó a imprenta con un llibru n’asturianu en 1890
#000005
La escritora avilesina decimonónica Matilde de Soignie de las Alas Pumariño, que foi descubierta al traviés d’un manuscritu con poemes n’asturianu pola so sobrina-bisnieta, Matilde de Soignie, en 2019, danos agora una sorpresa nueva. L’investigador Inaciu Galán dio a conocer esti miércoles dientro de les Charres del Muséu d’Hestoria Urbana d’Avilés, entames pola Estaya de la Llingua, onde dio una conferencia sobre la hestoria de la llingua asturiana, una novedá bien interesante pa la hestoria de la lliteratura asturiana y d’esta autora. Ta acabante descubrir un exemplar d’un llibru de l’autora que llegó a imprenta n’Avilés en 1890 y del que nun se tenía conocencia.
#000006
“Agora sabemos qu’aquel manuscritu tituláu “Ecos de mi aldea”, nun yera namás una obra escrita pa ella mesma o pa los más cercanos, Matilde de Soignie tenía vocación d’escritora, quixo dar a conocer la so obra y tuvo la sonadía como pa llevala a imprenta. Esto da-y una mayor relevancia y conviértela na segunda escritora muyer n’asturianu que conocemos que llegó a imprentar un llibru en vida, dempués d’Enriqueta González Rubín, la primer novelista del asturianu en 1875, que llegó a imprenta namás quince años enantes”, esplicó Inaciu Galán.
#000007
“Tamos falando d’una muyer de la burguesía avilesina qu’escribía n’asturianu y que tenía l’interés por dar a conocer esa obra, que s’edita cola idea de mandala pa los residentes asturianos en Cuba según paez”, añadió Galán.
#000008
Sal a la venta “Vikingos 2035”, la comuna anarquista na L.luarca post-apocalíptica y “El Xuegu d’Ender”
#000012